Sinun kansasi on minun kansani.
PELASTUKSEN SOFAR
Chesed lachem veshalom beMashiach Jeshua Adoneinu!
Armo ja rauha teille -
Herramme, Vapahtajamme ja tulevan Kuninkaamme Jeshuan nimessä!
Meillä on jälleen vieraana Jeff New Yorkista, juutalainen uskova.
Hän on ollut Israelissa kuukauden.
Millaisia israelilaiset ovat, kun kerrot heille evankeliumia?
Sata prosenttia ajasta, jolloin olen puhunut israelilaisten kanssa, -
olen nähnyt, että he ovat avoimia kuulemaan totuuden -
ja lisäksi he haluavat kuulla lisää.
Monet ovat antaneet puhelin- numeronsa tai sähköpostiosoitteensa.
Voisin luultavasti viettää useita kuukausia täällä -
näiden ihmisten luona. Aloin rakastaa heitä miltei heti.
He ovat olleet minulle suunnaton rohkaisu.
Olen yrittänyt kertoa, että israelilaiset kaduilla ovat avoimia -
ja odottavat kuulevansa teiltä asioista, jotka kuuluvat heille: -
lunastuksesta, pelastuksesta, Valtakunnasta ja Jumalasta, -
josta he tietävät paljon mutta jota he eivät tunne. He ovat valmiita, vai mitä?
Haluan sanoa jotakin. Olen lukenut apostoli Paavalista.
En usko, että hän rehvasteli.
Hän sanoi, että hänelle oli annettu armo, -
jotta hän olisi taitava rakentaja.
Sitten hän sanoi suurentavansa palvelutyötään.
Hän siis vahvisti, laajensi ja paransi palvelutyötään -
herättämällä omaa kansaansa kateuteen.
Vaikka hänet oli kutsuttu työhön kansojen pariin, -
Apostolien tekojen kirjasta näkee, että hän meni aina synagogaan -
ja torille puhumaan omilleen, juutalaisille, Messiaasta.
Näin hän suurensi kaikkea muuta, mitä hän teki.
Kun ihmiset tulevat Israeliin -
tai paikkoihin, joissa on juutalaisia, -
ja asettavat juutalaiskansan pelastuksen tärkeälle sijalle, -
Jumala siunaa hyvin voimallisesti kaikkea, mitä he tekevät, -
enemmän kuin jos he eivät pitäisi juutalaisten evankeliointia tärkeänä.
Hän suurensi palvelutyötään -
viemällä evankeliumia juutalaisille ensin.
Se tarkoittaa jokaiselle jotakin erilaista.
Se on ennen muuta rukous ja sydämen asenne.
Israelilaiset eivät ole kiinnostuneita uskonnosta. - Kyllästyneitä siihen.
Aivan. Niinpä päätin kirjoittaa kirjan.
Tapaan todella monia juutalaisia, jotka sanovat, etteivät he usko Jumalaan.
Jumala ei kiinnosta heitä. He haluavat vain rakentaa elämäänsä -
ja luoda itselleen hyvät oltavat täällä.
Mikä sitten on pitänyt juutalaisia etäällä Jumalasta? Kirjoitan kirjaa -
"Religion ― The Enemy of God" (Uskonto ― Jumalan vihollinen).
Kun puhun siitä juutalaisille täällä Israelissa, -
se kiehtoo heitä. He haluavat kirjan käsiinsä.
Kun keskustelen heidän kanssaan, käy ilmi, -
että heistä monille on pakkosyötetty uskontoa.
Juutalaisuus uskontona on hämäävä, -
sillä uskonnon ytimessä on totuus.
Totuus kuitenkin väistyy -
ihmistekoisten sääntöjen ja lakien tieltä.
Juutalaiset eivät halua, että heitä kontrolloidaan. Uskonto on kontrollia.
Tavallaan me juutalaiset olemme uskonnon mestareita.
Se on kuitenkin saanut aikaan sen, -
että se on vääristänyt Tooran ja Tanakin sanoman.
Aabrahamistahan sanotaan, että hän oli Jumalan ystävä.
Mooses väitteli Jumalan kanssa ja onnistui muuttamaan Jumalan mielen.
Heillä oli siis dynaaminen, henkilö- kohtainen, molemminpuolinen suhde -
maailmankaikkeuden Luojan kanssa.
Jumala puhui profeetoille. Profeetat vastasivat Hänelle.
Daavid kysyi Jumalalta: "Hyökkäänkö filistealaisten kimppuun?"
Kun Jumala sanoi: "Hyökkää", Daavid voitti.
Jos Daavid toimi vastoin Jumalan tahtoa, kävi köpelösti.
Luojan ja ihmisen välillä vallitsi siis dynaaminen suhde.
On kuitenkin käynyt niin, -
että juutalaisuudesta on tullut ihmisuskonto.
Sitä harjoittavat rabbit, joilla toki on valtaisa määrä viisautta, -
mutta he ovat eksyneet polulta, -
koska emme tule tuntemaan Jumalaa ihmisviisauden kautta.
Viisautemme ei tee vaikutusta Jumalaan. Hän ilmestyy -
jollekulle kuten Moosekselle, jolla oli kankea kieli, -
tai kuten paimenpojalle, joka oli Iisain pojista pahnanpohjimmainen.
Hänet Jumala valitsi tulevaksi kuninkaaksi.
Jumalan tiet eivät ole meidän teitämme. Hänestä on ihana ilmestyä -
lasten kaltaisille, jotka ainoastaan uskovat Häneen.
Uskon, että juutalaiset täällä ovat hyvin avoimia -
sellaiselle uskolle, joka on aito asia.
He eivät halua ihmistekoista uskontoa, enkä halua minäkään.
Monet israelilaiset ovat sanoneet haluavansa lukea kirjan.
He ovat halunneet, että otan heihin yhteyttä jälkeenpäin.
Selitän asian heille: syy siihen, miksi me juutalaisina -
torjumme uskon Jeshuaan, Jeesukseen, ei ole se, -
että olisimme miettineet asiat halki ja tulleet siihen johtopäätökseen -
tai tutkineet asiaa.
Tiedämme vain, ettei meidän sovi uskoa Jeesukseen. Kuka niin väittää?
Jos tutkii asiaa huolellisesti, käy ilmi, -
että aivan tässä lähellä, tunnin ajomatkan päässä, Jerusalemissa, -
oli ryhmä miehiä, jotka päättivät, ettei Jeshua ole Messias.
Päätös perustui heidän omaan kateuteensa ja pelkoonsa.
Jeshua haittasi heidän bisnestään. Väkijoukot seurasivat Häntä.
Juutalaisten väitetään torjuneen Jeesuksen.
Miksi Hänen piti sitten nousta paattiin, ettei Häntä litistetty kuoliaaksi?
Ketkä pyrkivät niin innokkaasti Hänen luokseen, että Hän meinasi litistyä -
ja Hänen piti nousta veneeseen?
Olivatko he kiinalaisia tai irlantilai- sia? Eivät. He olivat israelilaisia, -
juutalaisia, ja he kuuntelivat Häntä tarkasti.
Lisäksi sen ajan uskonnollisten järjestöjen johtajat -
lähettivät poliisivirkailijat pidättämään Hänet, -
mutta nämä palasivat tyhjin käsin. "Miksette saaneet Häntä kiikkiin?"
Konstaapelit sanoivat: -
"Emme ole ikinä kuulleet kenenkään puhuvan niin."
Evankeliumeissa sanotaan monessa kohdassa, -
että kansan johtomiehet eivät uskaltaneet pidättää Jeesusta, -
koska he pelkäsivät kansan alkavan mellakoida.
Pelkäsivätkö he intialaisia, eskimoja tai ruotsalaisia?
Eivät. He pelkäsivät Israelin kansaa, -
koska väkijoukot seurasivat Messiasta.
Ei vain tavallinen kansa, -
vaan jopa kymmenettuhannet ääriortodoksit uskoivat Jeesukseen.
Tiedätkö mitä? Kolmen vuoden ajan -
Hän paransi sen ajan aidsia, spitaalia.
Hän paransi jokaisen spitaalisen, joka tuli Hänen luokseen.
Hän lähetti heidät näyttäytymään papille ja toimittamaan uhrin.
Spitaalisia tuli kolmen vuoden ajan pappien luo ― parantuneena!
"Se rabbi Nasaretista paransi minut."
Hänen noustua kuolleista monet saddukeukset alkoivat seurata Häntä.
He olivat pappeja, ortodokseja, Israelin asukkaita.
Kaifas, joka oli sinä vuonna ylipappina, profetoi: -
on oikein, että yksi ihminen kuolee kansan edestä.
Hän sanoi, että jos Hänen annetaan jatkaa, -
kaikki uskovat pian Häneen -
ja roomalaiset tulevat ja ottavat heidän paikkansa -
― varmastikin he tarkoittivat omaa asemaansa ―
ja heidän maansa.
He siis halusivat tuhota Jeshuan pelosta.
He ajattelivat, että se olisi parhaaksi.
He eivät tienneet toimivansa Jumalan suunnitelman mukaisesti.
Israelin kansa ei torjunut Häntä. Nyt Israelin kansa on valmis -
ottamaan Hänet jälleen vastaan.
Silloin se on Room. 11:15:n mukaan kuin elämä kuolleista.
Haluan kuulijoiden ymmärtävän Israelin kutsumuksen.
Se ei johdu siitä, että Israel olisi parempi tai tärkeämpi.
Kansat ovat tärkeimpiä.
Israel on palvelijakansa kaikille muille kansoille.
Israelin tehtävä on palvella kansoja.
Jeshua sanoi, että pelastus on juutalaisista.
Jos evankeliumi palaa juutalaisten luo, peli on selvä.
Siksi vihollinen yrittää niin kovin pysäyttää sen, -
mutta me voimme Jumalan armosta päästä voitolle tunnustamalla, -
että evankeliumi on ensin juutalaiselle, -
ja sitten tuomalla juutalaiset Valtakuntaan.
Kun Israelin johtomiehet torjuivat Jeshuan, -
Jumala kääntyi maailman puoleen.
Maailman suurin siunaus oli se, kun maailma sovitettiin Jumalan kanssa -
sen kautta, että Israelin johtomiehet torjuivat Messiaan.
Se toi historian suurimman siunauksen.
Apostoli Paavali sanoo: -
"Kuvitelkaa, mitä tapahtuu, kun he ottavat vastaan Jeshuan."
Se on oleva elämä kuolleista.
Maailmankaikkeudessa ei ole suurempaa voimaa -
kuin ylösnousemusvoima.
Maailman kaikki atomienergia ja kaikki ydinvoimalat -
eivät pysty herättämään kuolleista edes sammakkoa.
Mutta kun Jeshua herätettiin kuolleis- ta, tunnin ajomatkan päässä täältä, -
kuolleet heräsivät henkiin kautta Jerusalemin!
He kävelivät kadulla, kävivät lounaalla kotona, söivät päivällistä.
He olivat olleet kuolleena ties miten monta vuotta.
Sellainen ylösnousemusvoima vapautuu, -
kun juutalaiset palaavat Messiaan luo.
Jeff, sydämeni puhuu suullasi.
On todella suurta kuulla sanomaasi.
Odotamme hänen kirjansa julkaisemista. Sen nimi on: -
"Uskonto ― totuuden evankeliumin ja Jumalan ykkösvihollinen".
Katsotaan, mitä Trumpet of Salvation -järjestö tekee Israelin kaduilla.
Jatkamme keskustelua kohta.
Pelastuksen sofar Israelille.
Me olemme täällä Israelissa, -
ja olemme olleet täällä jo yli 30 vuoden ajan -
kaduilla -
tuomassa hyvää sanomaa Jeesuksesta -
Rukouksenne ja tukenne ansiosta -
voimme jatkaa pelastussanoman viemistä -
Hänen rakkaalle kansalleen.
Sinä teet tämän kaiken mahdolliseksi.
Liity Pelastuksen sofar -perheeseen.
Soita ruudun numeroon (klo 10―14).
Kiitos, että tulit Israeliin -
herättelemään Messiaan ruumista tässä maassa evankelioinnin suhteen.
Puhuit eilen seurakunnassamme mukavuudenhalusta.
Miten lausutte sen? - Juuri niin kuin sanoit.
Se on englantiani. Kristittyjen mukavuudenhalusta.
He haluavat seilata risteilyaluksella, -
mutta olisi tärkeää siirtyä risteilyaluksesta kalastusveneeseen.
Ensimmäiset seurakunnat Israelissa olivat Jeshuan itsensä perustamia.
Hän sanoi alkajaisiksi: "Seuraa minua. Teen teistä ihmisten kalastajia."
He ymmärsivät, mitä Hän tarkoitti.
Ensimmäiset seurakunnat olivat kalastusveneitä.
Pyhien kokoontumisen tarkoitus -
oli lähteä ulos ja kertoa valtakunnan hyvä uutinen.
Siitä on kulunut kaksituhatta vuotta, pitkä aika siis.
Sinä aikana kalastusvene on muuttunut risteilyalukseksi.
Etenkin monissa paikoissa länsimaissa -
kalastusveneestä on nykyään tullut risteilyalus, -
ja jopa loistoristeilijä.
Ihmiset hakevat kokemuksia risteilyalukselta, -
mutta sillä ei ole enää mitään tekemistä kalastuksen kanssa.
Halutaan kuulla väkevä saarna ja nauttia mahtavasta ylistyksestä.
Halutaan nauttia yhteydestä muiden uskovien kanssa.
Mutta entäpä kadotetut?
Jeshua sanoi, -
että Ihmisen Poika on tullut etsimään ja pelastamaan kadonneita.
Hän ei hengaillut kokouksissa.
Monesti evankeliumeissa opetuslapset ihmettelivät, missä Hän on.
He löysivät Hänet, ja Hän sanoi: "Tätä varten minä tulin: -
jotta menisin kaupungista toiseen." Hän lähetti heidät matkaan.
Lopuksi Hän sanoi: "Menkää ja tehkää kaikista kansoista opetuslapsia."
Se on uskomme sydämensyke.
Meidät on kutsuttu kalastusveneeseen eikä loistoristeilijälle.
Meidän tulee heittää pois kaikki se, -
mikä tekee menostamme mukavan risteilyn, -
ottaa esiin verkot ja ongenvavat -
ja ryhtyä jälleen tavoittamaan kadonneita.
Ensiksi Israelin huoneen kadonneita lampaita, -
sitten kansojen kadonneita.
Se on Jeshuan sydämen syke.
Olla mukana tuomassa ihmisiä Valtakuntaan.
Hän sanoi Pietarille: "Jos rakastat minua, ruoki karitsojani.
Huolehdi lampaistani."
Hän jättää 99, jotka jo ovat laumassa, -
ja lähtee etsimään yhtä kadonnutta. Se on Messiaan sydämen syke.
"Niin kuin Isä lähetti minut, minä lähetän teidät."
Hän ei lähettänyt meitä risteily- alukselle vaan kalastusveneeseen.
Jumala antakoon meille armon. Siirtykäämme kalastusveneeseen.
On jo aika, että jotakin tapahtuisi -
Herramme mahtavassa, maailmanlaajuisessa ruumiissa, -
jotta se siirtyisi pois klubistaan ja risteilyalukseltaan -
kalastusveneeseen ja todella lähtisi seilaamaan.
Olen huomannut, että heti kun päätämme lähteä liikkeelle, -
asioita alkaa tapahtua.
Tiedän sen 30 vuoden katuevankelioinnin pohjalta.
Kun käärii hihansa ja lähtee ulos kohtaamaan ihmisiä -
ja kalastamaan, asioita alkaa tapahtua.
Kaikki ei ole kutsuttuja kokoaikaiseen valtakunnan työhön -
tai evankelioimaan kaduilla.
Mutta lääkärit, pankkiirit, toimistotyöntekijät, rakentajat...
Jos tämä palaa sinussa, etsit jokaista tilaisuutta -
jakaa evankeliumia -
ja tartut jokaiseen tilaisuuteen, jotta voit heittää verkot veteen, -
ihmisten sydämeen. Annapa hieman vihjeitä.
Ensinnäkin uskon, että jokainen tekee kokoaikaista Valtakunnan työtä, -
olipa hän sitten lääkäri, juristi tai opettaja.
Kaikki ovat jumalanpalvelijoita.
Paimenet, opettajat, profeetat ja evankelistat -
on kutsuttu varustamaan pyhiä valtakunnan työhön.
Risteilyalusmallissa yksi mies on kutsuttu olemaan pastori, -
olipa hänellä paimenen lahjaa tai ei. Se ei ole tärkeää.
Kaikki muut ovat yleisössä.
He kuulevat mahtavan saarnan ja ylistävät.
Sitten he menevät kotiin ja tulevat taas ensi viikolla hakemaan lisää. Ei.
Aivan ensimmäisenä täytyy ottaa vastaan Jumalan särkynyt sydän -
rikkinäistä ihmiskuntaa kohtaan.
Sanassa sanotaan, että opetuslapset kysyivät Jeshualta, -
mikä on Hänen toisen tulemuksensa merkki.
Hän mainitsi erään mielenkiintoisen asian -
lopunaikojen alusta.
Koska laittomuus lisääntyy, monien rakkaus kylmenee.
En ole ikinä nähnyt näin paljon kylmyyttä -
Kristuksen, Messiaan, ruumiissa kadonneita kohtaan.
On vallalla suunnaton välinpitämättömyys.
Ihmiset käyvät seurakunnassa, -
mutta he eivät ollenkaan rukoile eivätkä pyydä Jumalalta -
tulta ja sydämen paloa sitä yhtä asiaa kohtaan, -
jota varten meidät on kutsuttu.
Jeshua sanoi: "Se, joka ei minun kanssani kokoa, se hajottaa."
Ellemme siis ole kokoamassa satoa sisään, -
hajotamme ja olemme lopuksi jopa Häntä vastaan.
Se on hyvin vakuuttava, mullistava oivallus.
Olemme joko Hänen puolellaan tai Häntä vastaan.
Hän sanoo: "Jos häpeät minua ja sanojani, -
minä häpeän sinua Isäni edessä."
Emme halua, että se pätee meihin.
Haluamme, että Hän sanoo meidät nähdessään -
― ja mielestäni tämä on ainoa tärkeä asia elämässämme ―
"Hyvin tehty, sinä hyvä ja uskollinen palvelija.
Mene Herrasi iloon."
Mitä muuta voisimme haluta kuulla, kun Hän tulee ja näemme Hänet?
Osa työstä, jossa meidän pitää olla mukana...
Kaikkien tehtävä ei ole seistä kadunkulmassa saarnaamassa.
Täytyy kuitenkin ottaa käyttöön Jumalan antamat lahjat -
ja kysyä, miten voisi olla mukana sadonkorjuussa.
"Miten voisin olla ihmisten kalastaja? Rukoilenko kadonneiden puolesta?
Haluatko, että opetuslapseutan juuri uskoon tulleita?
Haluatko, että rahoitan evankeliumin työtä?
Onko rikastumiseni tarkoitus, että annan runsaita lahjoja valtakunnalle?"
Jokaisen on tarkoitus osallistua.
Jokainen voi nähdä ympärillään olevat -
ja pystyä antamaan sanan oikeaan aikaan.
Tavallaan jokaisen tehtävä on olla evankeliumin työssä.
Jokainen voi puhua ihmisille.
Jeshua sanoi: "Ei kukaan voi tulla minun tyköni, -
ellei Isä, joka minut on lähettänyt, vedä häntä."
Tehtävämme on etsiä niitä, joita Isä vetää.
Joka kaupungissa on monia ihmisiä ― ja jos kysyy Jumalalta, -
miten voi olla mukana totuuden tuomisessa juutalaisille ensin, -
Jumala suurentaa ihmisen palvelutyötä ja kaikkea, -
mitä tämä tekee yrittäessään tavoittaa kotikaupunkinsa asukkaita.
Jos on Belfastissa Irlannissa, irlantilaisia.
Ihminen on aiempaa tehokkaampi kaikessa.
Vihjeeni on se, että etsisimme Jumalan sydäntä.
Se alkaa siitä. Täytyy päästä eroon välinpitämättömyydestä -
ja kaikesta, mikä estää olemasta Jumalan käytössä.
Vaikka olisi kiireinen yrityselämässä tai ammatissaan, -
ehtii kyllä olemaan Jumalan käytössä.
Ellei, sitten painotukset ovat väärät.
Jeff, kiitos, että olit mukana.
Isä, tulemme eteesi sydän kiitosta täynnä.
Jos jonkun sydän on kylmennyt, -
jos joku pikemminkin hajottaa kuin kokoaa, -
puhu näiden rakkaiden veljien ja sisarten sydämiin.
Vaikuta heissä niin, -
että he tarkastaisivat tilansa Sinun suhteesi -
ja evankeliumin totuuden suhteen ja tekisivät parannuksen.
Anna heidän alkaa elää kirkkaudeksesi ja kunniaksesi.
Anna anteeksi jokaiselle, -
joka askartelee vain mukavuusvyöhykkeen parissa -
ja itsekkyyden parissa.
Maailma vetää meitä itsekkääseen elämäntyyliin.
Jokainen haluaa vain rakentaa omaa elämäänsä.
Jumala, osoita Pyhän Hengen voimalla, mikä on totuus.
Herätä ihmisiä Valtakunnan mahtavan evankeliumin totuuteen.
Herra antoi elämänsä, jotta me antaisimme oman elämämme -
kirkkaudeksesi ja kunniaksesi vailla tekopyhyyttä, -
pelailua ja uskontoa.
Tavoitelkaamme Sinua, Herra, koko sydämestämme.
Olkaamme kuuliaisia ja vastaus huutoosi.
Jumalan siunausta Trumpet of Salvation to Israel -järjestöstä.
Olette rakkaita. Pidetään yhteyttä.
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne -
julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13―15: "Sillä 'jokainen, joka huutaa avuksi Herran nimeä, -
pelastuu'. Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?
Ja kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä summan tahansa.
Kun lähetät tänne julistajan ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa johdattaa Israelin takaisin luokseen.
Siinä Hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
Auta meitä julistamaan evankeliumia juutalaisille.
Suomennos: Marianne Tenetz